CELEX: 62005FA0107
Language: hu
Date: 2010-09-30 00:00:00
Title: F-107/05. sz. ügy: A Közszolgálati Törvényszék (második tanács) 2010. szeptember 30-i ítélete — Toth kontra Bizottság (Közszolgálat — Ideiglenes alkalmazott — Besorolási fokozatba történő besorolás — A pályázati felhívásban előírt besorolási fokozatok — Az ideiglenes alkalmazottak besorolására vonatkozó szabályoknak a pályázati felhívás közzétételét követő módosítása — Besorolási fokozatba történő besorolás a kevésbé kedvező új szabályok alapján — Átmeneti rendelkezések — Analógia útján történő alkalmazás — A személyzeti szabályzat XIII. melléklete 12. cikkének (3) bekezdése — Arányosság — A gondos ügyintézés elve)

4.12.2010   
            
            
               HU
            
            
               Az Európai Unió Hivatalos Lapja
            
            
               C 328/59
            
         A Közszolgálati Törvényszék (második tanács) 2010. szeptember 30-i ítélete — Toth kontra Bizottság
   (F-107/05. sz. ügy) (1)
   
   (Közszolgálat - Ideiglenes alkalmazott - Besorolási fokozatba történő besorolás - A pályázati felhívásban előírt besorolási fokozatok - Az ideiglenes alkalmazottak besorolására vonatkozó szabályoknak a pályázati felhívás közzétételét követő módosítása - Besorolási fokozatba történő besorolás a kevésbé kedvező új szabályok alapján - Átmeneti rendelkezések - Analógia útján történő alkalmazás - A személyzeti szabályzat XIII. melléklete 12. cikkének (3) bekezdése - Arányosság - A gondos ügyintézés elve)
   2010/C 328/95
   Az eljárás nyelve: francia
   
      Felek
   
   
      Felperes: Gergely Toth (Besozzo, Olaszország) (képviselők: kezdetben S. Rodrigues és Y. Minatchy ügyvédek, később S. Rodrigues, C. Bernard-Glanz és R. Albelice ügyvédek, végül S. Rodrigues és C. Bernard-Glanz ügyvédek)
   
      Alperes: Európai Bizottság (képviselők: J. Currall és H. Krämer meghatalmazottak)
   
      Az alperest támogató beavatkozó: az Európai Unió Tanácsa (képviselők: kezdetben M. Arpio Santacruz és I. Šulce meghatalmazottak, később K. Zieleśkiewicz és M. Bauer, meghatalmazottak)
   
      Az ügy tárgya
   
   Egyrészt a felperes ideiglenes alkalmazottként történő foglalkoztatása során őt A*6-os besorolási fokozatba soroló bizottsági határozat megsemmisítése, másrészt kártérítés iránti kérelem.
   
      Az ítélet rendelkező része
   
   
               1.
            
            
               A Közszolgálati Törvényszék megsemmisíti G. Toth A*6 besorolási fokozat második fizetési fokozatába való besorolásáról szóló 2005. január 17-én megkötött ideiglenes alkalmazotti szerződésének 3. cikkébe foglalt európai bizottsági határozatot.
            
         
               2.
            
            
               A Közszolgálati Törvényszék a keresetet ezt meghaladó részében elutasítja.
            
         
               3.
            
            
               Az Európai Bizottság maga viseli a saját költégeit, és köteles viselni a felperes költségeit is.
            
         
               4.
            
            
               Az Európai Unió Tanácsa — mint beavatkozó — maga viseli a saját költségeit.
            
         
      (1)  HL C 22., 2006.1.28., 15. o. (eredetileg az Európai Közösségek Elsőfokú Bírósága előtt, T-401/05. számon nyilvántartásba vett, majd a 2005. december 15-i végzéssel az Európai Unió Közszolgálati Törvényszékéhez áttett ügy).